Ekofaollardan biri sayyorani qutqarish uchun go‘dak va murdalarni yeyishni taklif qildi

AQShda demokrat Aleksandriya Okasio-Kortez bilan bo‘lib o‘tgan uchrashuvda “ekofaollar”dan biri ekologiya uchun bolalarni yeyishga va Rossiyani bombardimon qilishga chaqirdi, deb xabar beradi The Sun.

 Kadr: YouTube
AQSh Vakillar palatasi a’zosi bilan bo‘lib o‘tgan uchrashuvda noma’lum ayol o‘ziga so‘z berishlarini iltimos qilib, global falokatga bir necha oygina qolganini ma’lum qildi. U buning oldini olish uchun keskin choralarni qo‘llash taklifini bildirdi. “Biz Rossiyani bombardimon qilsak ham odamlar juda ko‘p qoladi… Bu juda katta muammo. Biz bolalarni yeyishimiz kerak”, — deydi ayol.
O‘z chiqishi davomida ayol ustki kiyimini yechib yuborgan, u kiygan futbolkaga esa “Bolalarni ye, sayyorani qutqar” deya yozuv bitilgan.
Shuningdek, u murdalarni yeyishni ham tavsiya qilgan, ayolning fikricha, bu bilan baribir sayyorani tez qutqarib bo‘lmaydi.
Keyinroq, AQSh prezidenti Donald Trampni qo‘llab-quvvatlovchi LaRouchePAC harakati bu aslida hazil ekanligini ma’lum qilgan. Ular Twitter orqali ekologiya borasidagi pozitsiyasi bilan tanilgan Okasio-Koretez qachondir shu kabi taklifni berishi mumkinligini qayd etgan.